Hönnunarmars 2019 toppaði þennan ágæta íslenska hönnunar mánuð að mati Trendnet . Nú hefur verið lokað fyrir umsóknir á HönnunarMars 2020 og við erum spennt að fá fréttir af dagskrá hátíðarinnar sem fram fer dagana 25. - 29. mars næstkomandi . Ellen Loftsdóttir hefur verið ráðin dagskrárstjóri HönnunarMars 2020 er fram kemur í Fréttatilkynningu frá Hönnunarmiðstöð . Ellen hefur starfað síðastliðin 12 ár við stíliseringu og listræna stjórnun fyrir íslensk og erlend fyrirtæki auk tískutímarita á borð við I-D magazine , ELLE , Glamour , Euroman og Costume . Hún var listrænn stjórnandi hjá Reykjavik Fashion Festival í 4 ár og lærði tísku PR & comunication við London Collage of Fashion . Ellen er einnig stofnandi og listrænn stjórnandi Favorite Magazine , sjálfbært tískutímarit sem selt er í yfir 20 verslunum út heim allan . Ellen hefur tekið til starfa sem dagskrárstjóri fyrir HönnunarMars 2020 og ber ábyrgð á að halda utanum dagskrá hátíðarinnar í samstarfi við stjórnanda HönnunarMars , Þóreyju Einarsdóttur , 6 manna valnefnd og aðra verkefnastjóra hátíðarinnar . Hún mun vinna með sýnendum og þátttakendum í að tryggja sem bestu gæði í dagskránni hvað varðar staðsetningar , tímasetningar og tengingar á milli viðburða og sýninga . Búið er að opna fyrir miðasölu á alþjóðlegu ráðstefnuna DesignTalks hefur fest sig í sessi sem einn af lykilviðburðum HönnunarMars . Þann 26. mars 2020 munu framúrskarandi hönnuðir , arkitektar og hugsuðir ræða síbreytilegt hlutverk hönnunar í heimi nýrra áskoranna og stórfelldra breytinga undir þemanu : Viðburðinum er stjórnað af Hlín Helgu Guðlaugsdóttur , hönnuði , ráðgjafa og framtíðarrýni og ásamt henni mun Robert Thiemannvera kynnir en hann er stofnandi og aðalritstjóri FRAME .